ร้านส่มตำเมืองย่า - ก๋วยเตี๋ยวปลาเจ้าสัว เป็นร้านใหญ่มากอยู่ริมถนน ตรงข้ามร้านปูกะเอ เลยคร้า เห็นว่ามีอาหารหลากหลายดีเลยลองเข้าไปทานดู

เมนูมีให้เลือกเยอะมากทั้ง ส้มตำ ไก่ทอด ต้มแซ่บ น้ำตก หมี่โคราช ก๋วยเตี๋ยวลุยสวน ขนมจีนแกงเขียวหวาน ก๋วยเตี๋ยวปลา ก๋วยเตี๋ยวหมู เน็นตาโฟ ข้ามต้มปลา เนื้อปลาลวกจิ้ม อีกมากมาย

- ต้มแซ่บชามละ 60 บาท รสชาติเข้มข้นจัดจ้านออกเปรี้ยวนำ กระดูกหมูเปื่อยมากๆ ชามนี้อร่อยถูกใจ

- ก๋วยเตี๋ยวหมู ชามละ 35 บาท เครื่องเยอะดีค่ะ รสชาติก็โอเคพอทานได้ ไม่ถึงกับอร่อยมากๆ ธรรมดาค่ะชามนี้

- ก๋วยเตี๋ยวปลา ชามละ 50 บาท ชามนี้ก็เครื่องเยอะอีก้ช่นกัน แต่ลูกชิ้นปลาและเครื่องปลาทั้งหมดคาวมาก รสชาติก็ธรรมดาไม่ค่อยอร่อย

- เย็นตาโฟ ชามละ 50 บาท เครื่องไม่ค่อยเยอะชามนี้ ที่เยอะคงเป็นเกี้ยวกรอบที่หั้นชิ้นยาวๆ โรยหน้ามาในชาม ผักผุ้งหั่นท่อนสั้นมาก และแข็งออกเหนียวไม่กรอบ รสชาตออกหวานมากชามนี้ไม่โอเคเลย

- ข้าวต้มปลา ชามละ 50 บาท น้ำข้าวต้มเยอะมากๆ ไม่ค่อยร้อน ข้าวยังเป็นก้อนๆ อยู่เลยค่ะ เนื้อปลาอร่อยดีแต่หั่นชิ้นบางและเล็กมากๆ รสชาติข้าวต้มไม่กลมกล่อม ออกจืดไปมากค่ะ 

- เนื้อปลาลวกจิ้ม จานละ 100 บาท ปลาสดดีค่ะไม่คาว น้ำจิ้มซีฟูดรสชาติดีค่ะ แต่ปลาหั่นชิ้นเล็กและบางไปหน่อย ทานคู่กับผักกาดหอมราดด้วยน้ำจิ้มซีฟู๊ด แล้วทานกึ้นช่ายตามอร่อยดีค่ะ

- ก๋วยเตี๋ยวลุยสวน จานละ 50 บาท เส้นใหญ่ที่ห่อผักและเครื่องเหนียวนุ่มอร่อยดี แต่ห่อแผ่นก๋วยเตี๋ยวมาหนาไปหน่อยค่ะ ส่วนใส้ด้านในผักเยอะเนื้อสัตว์อย่างปูอัดและทูน่าแทบมองไม่เห็น คำใหญ่ก็จริงแต่เยอะที่แป้งห่อและผักด้านในซะมากกว่า น้ำจิ้มซีฟู๊ดที่ทานคู่กับก๋วยเตี๋ยวแซ่บอร่อยมากๆ คร้า จานนี้สรุปก็พอทานได้ ชอบทานผักเลยหยวนๆ กับจานนี้เพราะได้น้ำจิ้มมาช่วยชีวิต

สรุปสั่งมาหารมาทั้งหมด 7 อย่าง อร่อย 1 อย่าง  พอทานได้ 2 อย่าง ที่เหลือไม่ค่อยโอเคทั้งรสชาติและวัตถุดิบที่ใช้ทำอาหารเลยค่ะ